I år 1263 blev [[Sankt Agnete Kloster]], et [[Dominikanerordenen|dominikanerkloster]] for kvinder, grundlagt i [[Roskilde]] – Agnes skulle være dets forstander og [[abbedisse]].<ref>{{Cite web|url=https://denstoredanske.lex.dk/dominikanere|title=Artikel om dominikanere fra Den Store Danske|date=24. august 2017|website=|access-date=29. marts 2019}}</ref> Hendes søster [[Jutta af Danmark|Jutta]] kom til klosteret i 1266, hvor hun overtog stillingen som [[priorinde]]. Omkring 1270 forlod de Sankt Agnete Kloster, hvorefter Jutta tog ophold hos søsteren [[Sofia Eriksdatter af Danmark|Sofie]], der var dronning af [[Sverige]],<ref>[http://www.roskildehistorie.dk/steder/klostre/dominikanere/Skt_Agnete/klostergivelse.htm ''Skt. Agnete Kloster'', roskildehistorie.dk. Besøgt 6. oktober 2013]</ref> mens Agnes' skæbne de første 15 år efter flugten er ukendt. De to prinsessers brud med klosterlivet vakte opsigt i samtiden. Kort før sin død i 1282, erklærede enkedronning [[Margrethe Sambiria]] derfor i selvforsvar, at hun intet ansvar havde haft for prinsessernens handlinger, og at de frivilligt havde valgt at tage sløret.<ref>Kinch, s. 119.</ref>
Personbillede_savnes